stanford-oval/wikipedia huggingface dataset:
Marcus Tulio Tanaka
Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 15. marraskuuta 2006 | Sapporo Dome, Sapporo, Japani |  Saudi-Arabia | 1–0 | 3–1 | Aasian-mestaruuskilpailujen karsinnat |
| 2 | 22. elokuuta 2007 | Stadium Big Eye, Ōita, Japani |  Kamerun | 1–0 | 2–0 | Ystävyysottelu |
| 3 | 14. kesäkuuta 2008 | Rajamangala Stadium, Bangkok, Thaimaa |  Thaimaa | 0–1 | 0–3 | MM-karsinnat |
| 4 | 19. marraskuuta 2008 | Jassim Bin Hamad Stadium, Doha, Qatar |  Qatar | 0–3 | 0–3 | MM-karsinnat |
| 5 | 17. kesäkuuta 2009 | Melbourne Cricket Ground, Melbourne, Australia |  Australia | 0–1 | 2–1 | MM-karsinnat |
| 6 | 8. lokakuuta 2009 | Nihondaira Sports Stadium, Shizuoka, Japani |  Hongkong | 4–0 | 6–0 | Aasian-mestaruuskilpailujen karsinta |
| 7 | 11. helmikuuta 2010 | Tokion olympiastadion, Tokio, Japani |  Hongkong | 2–0 | 3–0 | Itä-Aasian-mestaruuskilpailut |
| 8 | 30. toukokuuta 2010 | UPC-Arena, Graz, Itävalta |  Englanti | 1–0 | 1–2 | Ystävyysottelu |
Aiheesta muualla

Marcus Tulio Tanaka Goal.comissa
National Football Teams
Japan National Football Team Database
Japanin joukkue – Jalkapallo kesäolympialaisissa 2004
1 Sogahata |
2 Tulio |
3 Moniwa |
4 Nasu |
5 Abe |
6 Konno |
7 Morisaki |
8 Ono |
9 Takamatsu |
10 Matsui |
11 Tanaka |
12 Kikuchi |
13 Komano |
14 Ishikawa |
15 Tokunaga |
16 Ōkubo |
17 Hirayama |
18 Kurokawa |
Valmentaja Yamamoto
Japanin joukkue – Jalkapallon MM-kilpailut 2010
1 Narazaki |
2 Abe |
3 Komano |
4 Tanaka |
5 Nagatomo |
6 Uchida |
7 Endō |
8 Matsui |
9 Okazaki |
10 S. Nakamura |
11 Tamada |
12 Yano |
13 Iwamasa |
14 K. Nakamura |
15 Konno |
16 Ōkubo |
17 Hasebe |
18 Honda |
19 Morimoto |
20 Inamoto |
21 Kawashima |
22 Nakazawa |
23 Kawaguchi |
Valmentaja Okada
Sejil (ohjus)

Sejil strateginen on kaksivaiheinen ohjus.
Sejil (Sajjil, Sajil, Sejjil, Ashoura) on iranilainen strateginen maasta-maahan tyypin keskimatkan ohjus (IRBM). Ohjus kantaa noin 2000 kilometriä. Sejil on kaksivaiheinen ja käyttää kiinteää polttoainetta.
Merkittävä askel Iranin ohjustekniikassa

Ohjus on noin 17.5 m pitkä, ja läpimitaltaan 1.25 m. Ohjuksessa voidaan näyttää 500–1000 kg taistelukärkiä. Siinä arvellaan käytettävän HE-taistelukärkiä kunnes Iranilla on ydinase. Testilaukaisu on havaittu vuonna 2008 ja se kantoi 800 km. Nykyisin kantomatkaksi arvoidaan 2000 km, ja jos Iran kehittää kevyemmän ohjusmateriaalin, se voi lentää 2400 km.
Kiinteäpolttoaineisen ohjuksen laukaisuvalmistelut ovat helpompia ja lyhyempiä kuin nestemäistä polttoainetta käyttävän ohjuksen. Kiinteäpolttoaineista ohjusta ei tarvitse tankata. Näin ohjus voidaan laukaista nopeasti, ennen kuin vihollinen ehtii etsiä ja tuhota liikuteltavan laukaisualustan. Siksi ydinasevallat käyttävät ohjuksissaan useimmiten kiinteää polttoainetta. Iranin Sejil on nopea lentämään ja tarkempi kuin maan nestemäistä polttoaineitta käyttävät ohjukset..
Israelilaisen asiantuntija Uzi Rubinin kiinteäpolttoaineinen mukaan ohjus on iranilaisten itsensä kehittämä, eikä ole minkään venäläisen, pohjoiskorealaisen, kiinalaisen tai pakistanilaisen ohjuksen kopio. Tällöin Sejil-ohjus on merkittävä harppaus Iranin ohjusten kehittelyssä..
Sejil ja Iranin muut ohjukset

Ennen Sejiliä Iranilla oli kiinteäpolttoaineisissa vain noin 190 kilometriä kantava lyhyen matkan Fateh-110-ohjus, joka saattaa perustua alkujaan pidemmän kantaman kiinalaiseen DF-11A-ohjukseen. Sejil kuuluu noin 1900 km kantomatkansa puolesta samaan luokkaan kuin Shahab-3 ja Ghadr. Ghadr-110 on Shahab-johdannainen, jonka ylempi vaihe on kiinteäpolttoaineinen. Myös Shahab-3:n ylempi vaihe on nykyään kiinteäpolttoaineinen.
Aiheesta muualla

Nato's missile defence shield 'up and running' BBC 2012
Shoah

| Shoah |
| --- | --- |

Ohjaaja:  Claude Lanzmann
Käsikirjoittaja:  Claude Lanzmann
Tuottaja:  Claude Lanzmann
Kuvaaja:   Dominique Chapius  William Lubtchansky 
Leikkaaja:   Ziva Postec  Anna Ruiz 
Valmistustiedot
Valmistusmaa:  Ranska
Tuotantoyhtiö:   Les Films Aleph  Ranskan kulttuuriministeriö 
Levittäjä:  New Yorker Films Netflix
Ensi-ilta:  1985
Kesto:  566 min
Alkuperäiskieli:  englanti heprea ranska saksa
Aiheesta muualla
IMDb 
Elonet
AllMovie
Infobox OKNimi-testi OK: 
Shoah on ranskalaisen Claude Lanzmannin lähes kymmentuntinen holokaustia käsittelevä dokumenttielokuva vuodelta 1985.
Lanzmann kuvasi Shoahin materiaalin vuosina 1976–1981 matkoillaan Puolaan ja muihin Euroopan maihin, valmisteltuaan elokuvaa ja tutkittuaan holokaustia sitä ennen kolmisen vuotta. Noin yhdeksän ja puoli tuntia kestävässä elokuvassa holokausti esitetään ilman arkistomateriaalia ja musiikkia. Siinä on vain puolalaisia maisemia sekä juutalaisten, saksalaisten ja puolalaisten haastatteluja editoituna noin 250 tunnin raakamateriaalista. Siitä huolimatta Shoahia pidetään elokuvahistorian tärkeimpänä juutalaisten tuhoa käsittelevänä dokumenttina, monikerroksisena ja vähitellen tehojaan kasvattavana. Toisaalta monet pitävät sitä myös piinaavan hitaana, pelkistä puhuvista päistä koostuvana tallenteena.
Suomessa Shoah on esitetty ainakin elokuva-arkiston elokuvateatteri Orionissa lauantaina ja sunnuntaina marraskuussa 1987 sekä Yle TV2 -kanavalla neljässä osassa elokuussa 1994.
Claude Lanzmann sai elokuvasta vuonna 1986 kunnia-Césarin. Elokuva palkittiin myös Bafta-palkintogaalassa ja Berliinin elokuvajuhlilla, joissa se sai Caligari- ja Fipresci-palkinnon. Elokuvafestivaaleilla eri puolilla maailmaa se keräsi kymmenkunta muutakin palkintoa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Kirjallisuutta

Reiners, Ilona: ”Historian kuvakirjoitusta: Shoah”, Filmihullu 4/1999.
Sergio Escudero

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio Escudero Palomo
Syntymäaika: 2. syyskuuta 1989 (ikä 35)
Syntymäpaikka: Valladolid, Espanja
Pelipaikka: vasen laitapuolustaja
Pituus: 176 cm
Seura
Seura: Real Valladolid
Junioriseurat
2006–2007: Betis Valladolid
2007–2008: Murcia
Seurat
| Vuodet | Seura | O | (M) |
| 2008–2009 | Murcia B | 24 | (1) |
| 2009–2010 | Murcia | 26 | (1) |
| 2010–2013 | Schalke 04 II | 10 | (2) |
| 2010–2013 | Schalke 04 | 12 | (0) |
| 2013 | → Getafe (laina) | 9 | (1) |
| 2013–2015 | Getafe | 49 | (4) |
| 2015–2021 | Sevilla | 109 | (3) |
| 2021– | Granada | 0 | (0) |
 Seurajoukkueuran tilastot kattavat vain kansalliset sarjat, päivitetty 21. kesäkuuta 2021.
Sergio Escudero Palomo (s. 2. syyskuuta 1989) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan vasen laitapuolustaja.
Escudero aloitti ammattilaisuransa vuonna 2008 Real Murcian kakkosjoukkueessa ja vuotta myöhemmin hän nousi seuran ykkösjoukkueeseen. Vuonna 2010 Escudero siirtyi Saksan Bundesliigan FC Schalke 04:n riveihin. Hän pelasi seurassa kolme vuotta, kunnes hän palasi takaisin kotimaahansa Getafe CF:n rivehin ensin lainasopimuksella ja myöhemmin pysyvällä sopimuksella. Hän voitti Schalken riveissä Saksan cupin ja DFL-Supercupin.
Käännös suomeksi
Sammas (yhtye)

Sammas oli vuosina 1988-1990 toiminut Veltto Virtasen yhtye. Se julkaisi yhden singlen ja albumin.
Yhtye esiintyi vuoden 2008 Provinssirockissa nimellä "Veltto V. & Sammas".
Kokoonpano

Kari Luomaala (basso)
Heikki Nikula (saksofonit, bassoklarinetti)
Jarmo Ojala (rummut)
Timo Ristilä (kosketinsoittimet)
Tanja-Lotta Räikkä (laulu)
Timo Vaaranmaa (sähkökitarat)
Veltto Virtanen (laulu, kitara)
Kokoonpano > Muut jäsenet

Arto Järvelä (jouhikko, viulut, kontrabasso)
Ismo Kätkä (lyömäsoittimet)
Hannu Saha (kanteleet)
Levyt

Liekkisiipi / Sammas (1988, single)
Sampo-Passio (1990)
Marina di Camerota

| Marina di Camerota |
| --- | --- |
 Marina di Camerota
 Koordinaatit: 40°0′0″N, 15°22′20″E 
Valtio:  Italia
Alue:  Campania
Maakunta:  Salerno
Kunta:  Camerota
Väkiluku:  2 674
Infobox OKVirheellinen NIMI-arvo: 
Marina di Camerota on eteläitalialainen taajama, joka sijaitsee Camerotan kunnassa, Salernon maakunnassa, Campaniassa. Kaupungissa asuu noin 2 700 henkilöä.
Maantiede

Marina di Camerota sijaitsee Cilenton eteläosassa, Tyrrhenanmeren rannalla ja kaupungissa sijaitsee Camerotan kunnan satama. Etäisyys Camerotan keskustaan on viisi kilometriä, Palinuroon kahdeksan kilometriä, Salernoon 90 kilometriä ja Napoliin 200 kilometriä. Marina di Camerota on Campanian eteläisin kunta. Kaupungin alueelle ulottuu Vallo di Dianon kansallispuisto, ja sen luontoa leimaavat macchiapensastot.
Turismi

Marina di Camerota on etenkin kesällä yksi Etelä-Italian suosituimmista turistikohteita Tyrrheanmeren kirkkauden ja laadun vuoksi.[lähde? ] Kunta on ansainnut Sinilippu-palkinnon, joka myönnetään vesistöjen ja rantojen puhtaudeusta ja kauneudesta vuosittain vuodesta 2000 alkaen. Marina di Camerotassa on myös mielenkiintoisia paleontologisia luolia, joista on löydetty ihmisen fossiileja 1980-luvulla.[lähde? ] Yhteen näistä luolista on tehty pieni museo, joka sijaitsee Lentiscellan rannalla. Museossa on nähtävillä "Capreran leijonan -kuunari" (Leone di Caprera), jolla ylitettiin Atlantin valtameri Montevideosta Livornoon vuosina 1880–1881.
Muita alueen nähtävyyksiä ovat muun muassa rannikolla sijaitsevat vartiotornit, jotka rakennettiin Bourbon-suvun vallan aikana 1800-luvun alkupuolella. Ne olivat osa paikallista puolutusjärjestelmää, sillä niiden avulla saatiin esimerkiksi välitettyä nopeasti viestiä eteenpäin uhkaavasta vaarasta.
Historia

Muuttoliike Marina di Camerosta Etelä-Amerikkaan ja erityisesti Venezuelaan oli vilkasta 1800-luvun lopulla. 1900-luvulla muuttoliike kääntyi takaisin, ja monet italialaiset juuret omaavat venezuelalaiset ovat muuttaneet Marina di Cameroon. Kaupungilla on vahvat suhteet Etelä-Amerikkaan, ja muun muassa sen pääkatu on nimetty Simón Bolívarin mukaan.
Aiheesta muualla

Kuvia tai muita tiedostoja aiheesta Marina di Camerota Wikimedia Commonsissa
Kaupungin uimaranta
Schlesisches Torin metroasema

Schlesisches Tor on Berliinin metron asema linjoilla U1 ja U3. Asema sijaitsee itäisessä Kreuzbergissa Spreen länsirannalla. Se avattiin liikenteelle 18. helmikuuta 1902.
Asema heti valmistumisensa jälkeen.
Sergio Gallo

Sergio Gallo on brasilialaissyntyinen pianisti.
Gallo teki 1980-luvun lopussa ja 1990-luvun alussa opintosuorituksia Pariisissa ja Budapestissa. Hän sai musiikin maisterin arvon (1994) ja taiteilijadiplomin (1995) Cincinnatin yliopistosta sekä musiikin tohtorin arvon Kalifornian yliopistosta, Santa Barbarasta (1998). Hän on erikoistunut muiden muassa Franz Lisztin, Robert Schumannin, Adolf von Henseltin, Johannes Brahmsin, Frédéric Chopinin ja brasilialaissäveltäjien teoksiin.
Gallo voitti São Paulon valtionsinfoniaorkesterin Santa Barbaran yliopisto-orkesterin konserttokilpailut. Hän teki debyyttinsä Brasilian kansallisessa radiossa vuonna 1986 São Paulon Rádio Cultura Brasilissa ja eurooppalaisen radiodebyyttinsä Radio Francelle vuonna 1988. Gallo on esiintynyt Yhdysvaltain ja Brasilian ohella esimerkiksi Turkissa, Saksassa, Norjassa, Ruotsissa, Serbiassa, Portugalissa, Korean niemimaalla, Taiwanissa, Kanadassa ja Kiinassa. Levytyksiä hän on tehnyt Eroicalle, Naxokselle, Grand Pianolle ja Quartzille. Vuonna 2011 Gallo sai Global Music Awardsin Award of Excellencen levytyksellään Mostly Villa-Lobos: 20th Century Pinao Music from the Americas.
Gallo on Steinway-taiteilija. Hän asuu Yhdysvalloissa, jossa toimii pianonsoiton professorina Georgian osavaltionyliopistossa, Atlantassa. Hän on opettanut myös Rocky Ridge Music Academyssa Coloradossa.
Marián Kovačócy

| Mitalit> Maa:   Slovakia.Poikien ammunta.MM-kilpailut  | Mitalit> Maa:   Slovakia.Poikien ammunta.MM-kilpailut  | Mitalit> Maa:   Slovakia.Poikien ammunta.MM-kilpailut  | Maa:   Slovakia> Poikien ammunta. |
| --- | --- | --- | --- |
|  Kultaa | Kairo 2001 | trap |  |
Miesten ammunta
| MM-kilpailut  | MM-kilpailut  | MM-kilpailut  |  |
|  Kultaa | Maribor 2009 | trap |  |
|  Hopeaa | Maribor 2009 | trap, joukkue |  |
Marian Kovacocy (s. 1984 Trnava, Slovakia) on slovakialainen haulikkoampuja ja maailmanmestari.
Kovacocy on saavuttanut MM-kilpailuissa kultaa poikien sarjassa ja miesten sarjassa kultaa ja hopeaa.
Shmi Skywalker

Shmi Skywalker on kuvitteellinen hahmo Tähtien sota -elokuvissa. Shmi on Anakin Skywalkerin äiti ja asuu poikansa kanssa Tatooine-planeetalla. Hahmoa esittää ruotsalainen näyttelijä Pernilla August elokuvissa Episodi I – Pimeä uhka ja Episodi II – Kloonien hyökkäys.
Juoni

Shmi oli aluksi Shmin vapauttamista suunnittelevan Pi-Lippa-nimisellä henkilön orja. Pi-Lippa kuitenkin kuoli, ja Shmi myytiin tämän sukulaisille. Sittemmin hän päätyi Hutt Gardullan omistamaksi. Hutt hävisi kuitenkin vedossa romukauppias Wattolle.
Ei ole varmaa, milloin Shmi synnytti Anakinin, mutta esimerkiksi Pimeä uhka -elokuvan kuvitetussa oppaassa sanotaan hänen syntyneen neitseellisestä sikiämisestä ja puhtaasta voimasta: hänellä ei siis ole isää. Lopulta jedimestari Qui-Gon Jinn vapauttaa Anakinin. Poika voittaa Tatooinen Boonta Eve -rakettirekikisat, ja Qui-Gon oli lyönyt voitosta vetoa Watton kanssa. Kun jedimestari lähtee planeetalta Anakinin kanssa, luvaten pojalle paremman elämän, Shmi luopuu pojasta vain, koska hänen rakkautensa poikaansa kohtaan on tarpeeksi epäitsekästä.
Myöhemmin Gliegg Lars -niminen mies ostaa ja vapauttaa Shmin, ja he menevät naimisiin ja saavat lapsen. Sittemmin Hiekkakansa-heimo kuitenkin kaappaa Shmin ja kiduttaa tätä. Anakin, joka on kasvanut jediritariksi, vaistoaa äitinsä tuskan ja lähtee Padmé Amidalan kanssa pelastamaan tätä. Anakin löytää äitinsä, mutta tämä on pysytellyt hengissä vain saadakseen nähdä poikansa vielä kerran, ja lopulta hän kuolee Anakinin käsivarsille. Anakinin valtaa ensin suru, mutta sitten ylitsepääsemätön raivo, ja hän tappaa koko heimon, mukaan lukien puolustuskyvyttömät aikuiset ja lapset. Shmi haudataan Larsin pihamaalle. Kuoleman aiheuttama tuska aloittaa Anakinin matkan kohti sith-muodonmuutosta.
Aiheesta muualla

Shmi Skywalker Wookieepediassa (englanniksi)
Shmi Skywalker Jedipediassa
Sharon Clark

| Sharon Clark> Henkilötiedot |
| --- | --- |
Syntynyt: 15. lokakuuta 1943 (ikä 80) Seminole, Oklahoma
Kansalaisuus:   Yhdysvallat
Ammatti:  näyttelijä, valokuvamalli
Sharon Olivia Clark (o.s. Weber, s. 15. lokakuuta 1943 Seminole, Oklahoma) on yhdysvaltalainen entinen valokuvamalli, näyttelijä ja Playboy-tyttö.
Clark oli Playboyn elokuun 1970 Playmate of the Month ja vuoden 1971 Playmate of the Year.
Clark opiskeli sosiologiaa Oklahoman yliopistossa ja toimi opettajana Mikronesiassa. Vuonna 1968 hän meni naimisiin Bob Clarkin kanssa. Clark esiintyi useissa televisio-ohjelmissa vuosina 1976–1996, esimerkiksi Charlien enkeleissä vuonna 1977.
Aiheesta muualla

Sharon Clark Playboy.com:issa (englanniksi)
Sharon Clark Internet Movie Databasessa. (englanniksi)
Marián Masný

Marián Masný (s. 13. elokuuta 1950 Rybany, Tšekkoslovakia) on slovakialainen jalkapalloilija, pelipaikaltaan hyökkääjä. Hän oli Tšekkoslovakian maajoukkueessa voittamassa Euroopan-mestaruutta vuonna 1976 ja saavuttamassa EM-pronssia vuonna 1980.
Masný edusti kotimaassaan kausina 1969–1972 Dukla Banská Bystricaa, kausina 1972–1982 Slovan Bratislavaa ja kausina 1983–1986 ZŤS Petržalkaa. Hän voitti Tšekkoslovakian mestaruuden vuosina 1974 ja 1975. Hän pelasi uransa loppupuolella myös Itävallassa.
Masný pelasi Tšekkoslovakian maajoukkueessa 75 maaottelua, joissa hän teki 18 maalia. Kaksi maalia samassa ottelussa hän teki lokakuussa 1978 EM-karsintaottelussa Ruotsia vastaan, marraskuussa 1979 EM-karsintaottelussa Luxemburgia vastaan ja helmikuussa 1980 ystävyysottelussa Australiaa vastaan. Ensimmäisen maaottelunsa hän pelasi syyskuussa 1974 ja viimeisen kesäkuussa 1982. Hän kuului vakiokokoonpanoon EM-kilpailuissa 1976, joissa Tšekkoslovakia voitti mestaruuden. Hän teki joukkueensa ensimmäisen maalin Länsi-Saksaa vastaan pelatun loppuottelun ratkaisseessa rangaistuspotkukilpailussa. EM-kilpailuissa 1980 Tšekkoslovakia saavutti pronssia ja Masný teki joukkueensa ensimmäisen maalin Italiaa vastaan pelatun pronssiottelun ratkaisseessa rangaistuspotkukilpailussa. MM-kilpailuissa 1982 Masny pääsi vaihtopelaajana kentälle kahdessa ottelussa, ja ne jäivät hänen viimeisiksi maaotteluikseen.
Slaughterhouse on the Prairie

| Slaughterhouse on the Prairie Buckethead |
| --- | --- | --- |

Studioalbumin tiedot
 Julkaistu: 30. tammikuuta 2009
 Formaatti: CD LP (2017)
 Tyylilaji: kokeellinen rock, alternative metal
 Kesto: 41.50
 Levy-yhtiö: Hatboxghost Music
Bucketheadin muut julkaisut
| Albino Slug 2008 | Slaughterhouse on the Prairie 2009 | A Real Diamond in the Rough 2009 |
Slaughterhouse on the Prairie on Bucketheadin 23. studioalbumi, joka julkaistiin 30. tammikuuta 2009. Albumin vinyylipainos julkaistiin vuonna 2017.
Kappaleet

LeBron – 4.33
LeBron's Hammer – 3.43
Blood Bayou – 2.57
Iceman – 2.05
Don't Use Roosts If You Raise Broilers – 3.28
Robot Checkerboard – 4.28
Premonition – 2.42
Crouching Stump Hidden Limb – 3.08
Goat Host – 2.35
The Stretching Room – 3.11
Pumpkin Pike – 2.51
Collecting Specimens – 2.46
Rack Maintenance Part 2 – 3.23
Käännös suomeksi
Sergio Gargelli

Sergio Gargelli (s. 28. maaliskuuta 1974) on italialainen futsalvalmentaja, joka valmentaa Futsal-liigassa pelaavaa Akaa Futsalin sekä Suomen futsalmaajoukkueta.
Gargelli on työskennellyt valmentajana kotimaansa ulkopuolella vuodesta 2007 lähtien. Hän aikaisemmin valmentanut seurajoukkueita Italiassa, Qatarissa, Vietnamissa ja Kiinassa sekä toiminut Vietnamin, Norjan ja Kiinan futsalmaajoukkueiden päävalmentajana ja Japanin kakkosvalmentajana.
Gargelli on valmentanut Akaa Futsalia keväästä 2021 lähtien. Maaliskuussa 2022 Gargelli valiittin Suomen futsalmaajoukkueen uudeksi päävalmentajaksi kesäkuun 2025 loppuun saakka ulottuvalla sopimuksella.
Aiheesta muualla

Sergio Gargellin kotisivut
Slatina (Romania)

| Slatina Slatina |
| --- | --- |
 Slatinan kaupunki heinäkuussa 2005.
 Vaakuna
 Slatinan sijainti Oltin piirikunnassa.
 fiSlatina (Romania) 
 44°25′48″N, 24°21′50″E 
Kaupunginjohtaja:  Constantin Stelian Emil Moț
Maantiede
Maa-ala:  53,9 km²
Aikavyöhyke:  +1
Kesäaika:  +2
Väestö
Väkiluku (2011):  70 293 
Väestötiheys:  1 300 as./km²
 http://www.primariaslatina.ro/ 
Slatina on Oltin piirikunnan pääkaupunki Romaniassa. Vuonna 2011 kaupungin väkiluku oli 70 293. Se sijaitsee Romanian eteläosassa, Oltjoen itäpuolella, Muntenian historiallisella alueella.
Historia

Slatinan kaupunki mainittiin ensi kertaa 20. tammikuuta 1368 Vladislav I:n julkaisemassa asiakirjassa. Asiakirjassa hän myönsi brasovlaisille kauppiaille tullivapauden kulkiessaan Slatinan kautta. Sana Slatina on slaavilaista alkuperää, ja tarkoittaa suota tai vetistä tasankoa.
Romanian vanhimpiin yksityisomisteisiin yrityksiin kuuluva Atletul Albanez pitää päämajaansa Slatinassa.
Se og Hør

Lehden logo
Se og Hør (suom. ”Katso ja kuule”) on tanskalaisen Aller Median julkaisema viihde- ja tv-aikakauslehti, josta tehdään viikoittain kolme eri versiota Tanskan, Norjan ja Ruotsin markkinoille. Norjassa lehti ilmestyy kaksi kertaa viikossa. Suomalainen Seiska on Se og Hørin sisarjulkaisu. Se og Hør ja Seiska ovat kotimaidensa suurimmat viikkolehdet.
Lehti perustettiin Tanskassa vuonna 1939 nimellä Det Ny Radioblad (Uusi radiolehti). Vuonna 1953 se alkoi seurata uutta mediaa, televisiota, ja muutti nimensä nykyiseen muotoon.
Huhtikuussa 2014 Se og Hør joutui mediaskandaaliin, kun julkisuuteen tuli väite että lehti oli ostanut tietoja Tanskan kuninkaallisen perheen ja tanskalaisten näyttelijöiden luottokorttiostoksista ja lentomatkoista. Lukuisat henkilöt, muun muassa Mads Mikkelsen, tekivät asiasta tutkintapyynnön poliisille. Marraskuussa 2016 lehden entinen päätoimittaja Henrik Qvortrup sai 15 kuukauden vankeusrangaistuksen, josta 12 kuukautta muunnettiin 200 tunnin yhdyskuntapalveluksi. Myös kolme muuta toimittajaa sekä luottokorttiyhtiö Netsin työntekijä tuomittiin oikeudessa. Aiemmin elokuussa Aller Medialle määrättiin 10 miljoonan kruunun sakot (noin 1,3 miljoonaa euroa).
Sammalvarpio

| Sammalvarpio |
| --- | --- |

Uhanalaisuusluokitus
 
Suomessa::  Silmälläpidettävä
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Sammalvarpiot Harrimanella
Laji::  hypnoides
Kaksiosainen nimi
 Harrimanella hypnoides  (L.) Coville 
Synonyymit
 Cassiope hypnoides (L.) D.Don 
Katso myös
   Sammalvarpio Wikispeciesissä   Sammalvarpio Commonsissa 
Infobox OKNimi-testi OK: 
Sammalvarpio eli tunturisammalvarpio (Harrimanella hypnoides) on kanervakasveihin kuuluva, pienikokoinen pohjoisen tundran ja vuoristojen varpukasvi.
Ulkonäkö ja koko

Sammalvarpio on 5–10 senttimetriä korkeaksi kasvava rento, lyhythaarainen varpu. Kierteisesti olevat lehdet ovat talvehtivia ja varrenmyötäisiä. Lehden lapa on neulasmainen ja 2–4 mm pitkä. Varren haarojen kärjissä olevat kukat ovat yksittäin, pitkäperäisiä ja nuokkuvia. Valkoinen teriö on kellomainen, viisijakoinen ja 4–5 mm pitkä. Heteitä kukassa on kymmenen kappaletta. Suomessa sammalvarpio kukkii heinä-elokuussa. Hedelmä on kota. Vaatimattoman kokonsa ja ulkonäkönsä takia kukkimaton sammalvarpio saattaa olla vaikeasti havaittava.
Levinneisyys

Euroopassa sammalvarpiota kasvaa Islannissa sekä Norjan, Ruotsin ja Suomen vuoristo- ja tunturialueilla ja edelleen Pohjois-Venäjän tundra-alueella Kuolan niemimaalta Uralin itäpuolelle. Toinen päälevinneisyysalue on Itä-Kanadan arkisilla alueilla ja Grönlannissa. Suomessa sammalvarpiota tavataan Pohjois-Lapissa kolmella pääalueella. Yleisin laji on Enontekiöllä Käsivarren alueen suurtuntureilla. Lisäksi sitä kasvaa Utsjoella Norjan rajan tuntumassa sekä Sodankylän itäosissa.
Elinympäristö

Sammalvarpiota tavataan tundran, vuoristojen ja tunturien lumenviipymäpaikoilla, tihkupinnoilla ja puronvarsissa.
Aiheesta muualla

Kasviatlas 2020: Sammalvarpion eli tunturisammalvarpion levinneisyys Suomessa.
LuontoPortti: Sammalvarpio (Harrimanella hypnoides)
Pohjolan kasvien pauloissa: Harrimanella hypnoides – sammalvarpio, tunturisammalvarpio
ITIS: Harrimanella hypnoides (englanniksi)
United States Department of Agriculture (USDA): Harrimanella hypnoides (englanniksi)
Sammalvarpiokasvusto kuvattuna Grönlannissa.
Mannila (Jyväskylä)

| Mannila   29>  kaupunginosa |
| --- | --- |

Kaupunki:  Jyväskylä
Suuralue:  Kantakaupunki
Väkiluku:  1 148
Osa-alueet:  Rantue, Mannisenmäki
Postinumero(t):  40200, 40270
Lähialueet:  Mannisenmäki, Taulumäki
Mannila on Jyväskylän 29. kaupunginosa, joka sijoittuu Palokan ja Lohikosken sekä Tuomiojärven ja Palokkajärven väliselle alueelle. Asutus koostuu pääosin omakoti- ja rivitaloista. Viime vuosina alueelle on rakennettu kerrostaloja vanhan omakotialueen ja nelostien väliselle alueelle sekä Mannisenmäen uudelle alueelle. Matkaa Mannilaan on kaupungin keskustasta noin neljä kilometriä. Palokankeskukseen, jossa lähimmät palvelut sijaitsevat, on Mannilasta matkaa noin kaksi kilometriä.
Varsinaisen Mannilan lisäksi kaupunginosaan kuuluu myös Rantueen ja Mannisenmäen asuinalueet. Nimestään huolimatta Mannisenmäen asuinalue ei kuulu Mannisenmäen kaupunginosaan. Varsinaista Mannilaa voidaan kutsua myös Ylä-Mannilaksi, Rantueen rinnakkaisnimiä ovat puolestaan Mankola ja Ala-Mannila.